cyanic-selkie/wikianc huggingface dataset:
தபோசிரிஸ் மக்னா
தபோசிரிஸ் மக்னா (Taposiris Magna), பண்டைய எகிப்தை கிமு 280 முதல் 270 முடிய ஆண்ட கிரேக்க தாலமிப் பேரரசர் இரண்டாம் தாலமியால், வடக்கு எகிப்தில் நிறுவப்பட்ட பண்டைய நகரம் ஆகும். இந்நகரத்தில் எகிப்தியக் கடவுள் ஒசிரிசு கோயில் உள்ளது. தபோசிரிஸ் மக்னா என்பதற்கு ஒசிரிஸ் கடவுளின் கோயில் எனப்பொருளாகும். இந்நகரம் எகிப்திய கிரேக்க மன்னர்கள் இரண்டாம் தாலமி மற்றும்  நான்காம் தாலமிகளால் கிமு 280 - 270களில் நிறுவப்பட்டதாகும்.
கிமு 332-இல் எகிப்தை வென்ற பேரரசர் அலெக்சாந்தர் இப்பகுதியில் தனது பெயரில் அலெக்சாந்திரியா எனும் நகரத்தை நிறுவினார். அலெக்சாந்திரியா நகரத்திற்கு வெளிப்புறத்தில் நிறுவப்பட்ட தபோசிரிஸ் மக்னா நகரம், தாலமி வம்ச அரச குடும்பத்தினர் சமயச் சடங்குகள் செய்யும் மையமாகவும், எகிப்தியக் கடவுள் ஒசிரிசு கோயிலாகவும் விளங்கியது.
அண்மைய அகழாய்வுகள்
பிப்ரவரி, 2021-இல் அலெக்சாந்திரியா நகரத்திற்கு வெளிப்புறத்தில் அமைந்த பண்டைய தபோசிரிஸ் மக்னா நகரத்தில் நடைபெற்ற அகழாய்வில், 2,000 ஆண்டுகள் பழமையான, தாலமி வம்ச காலத்து, 16 மம்மிகள் கண்டுபிடிக்கப்பட்டது. இதில் இரண்டு மம்மிகளின் வாயில் தங்க நாக்குகள் இருந்தது கண்டுபிடிக்கப்பட்டது. பண்டைய எகிப்தியர்கள் இறப்பிற்கு பிந்தைய வாழ்க்கையின் போது எகிப்தியக் கடவுள் ஒசிரிசுடன் பேசுவதற்காக இந்த நாக்கு பொருத்தியதாக அறியப்படுகிறது.
மேற்கோள்கள்
பண்டைய எகிப்து பகுப்பு:பண்டைய நகரங்கள் பகுப்பு:எகிப்திய நகரங்கள் பகுப்பு:எகிப்தில் உள்ள தொல்லியல் களங்கள்
பீஷான் ரயில் நிலையம்
பீஷான் ரயில் நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	மத்திய	பகுதியில் பீஷான் நகரில் அங்குள்ள மக்களுக்கு செவைசெய்கிறது. வடக்கு தெற்கு வழித்தடத்தில் இது பதினேழாம்	ரயில் நிலையமாகும். இது அங் மோ கியோ ரயில் நிலையம் மற்றும் பிரேடல் ரயில் நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த ரயில் நிலையத்தில் ஒன்றில் ஜூரோங் கிழக்கு ரயில் நிலையம் நோக்கியும் மற்றொன்றில் மரீனா பே நோக்கியும் ரயில்கள் பயணிக்கின்றன.
மேற்கோள்கள்
பகுப்பு: சிங்கப்பூர் ரயில் நிலையங்கள்
மம்லூக்கிய மரபு (தில்லி)
மம்லூக் வம்சம் அல்லது குலாம் வம்சம் (உருது: غلام خاندان, இந்தி : ग़ुलाम ख़ानदान) என்பது, மத்திய ஆசியாவைப் பிறப்பிடமாகக் கொண்ட துருக்கத் தளபதியான குதுப்புத்தீன் ஐபாக் என்பவரால் இந்தியாவில் நிறுவப்பட்டது. இவ்வம்சம் 1206 முதல் 1290 வரை தில்லி சுல்தானகத்தை ஆண்ட ஒன்றுக்கொன்று தொடர்பற்ற ஐந்து வம்சங்களுள் முதலாவது ஆகும். இவ்வம்சத்தைச் சேர்ந்த ஆட்சியாளர்கள் பலர் முன்னர் கோரி அரச மரபில், அடிமைகளாக இருந்தமையால் இவ்வம்சம் தில்லி அடிமை வம்சம் எனவும் அழைக்கப்படுவது உண்டு. கோரி அரசனால் அவரது இந்தியப் பகுதிகளுக்கு நிர்வாகியாக நியமிக்கப்பட்ட ஐபாக், 1192 முதல் 1206 ஆம் ஆண்டு வரையான காலப்பகுதியில், இந்தியாவின் கங்கைச் சமவெளி வரை படை நடத்திப் பல புதிய பகுதிகளையும் தனது கட்டுப்பாட்டுக்குள் கொண்டு வந்தார். கோரி மன்னன் கொலை செய்யப்பட்டபோது, தில்லியில் ஆளுகைக்கு உட்பட்டிருந்த பகுதிகளுக்குத் தானே ஆட்சியாளரானார். எனினும் தில்லியின் சுல்தானாக இவரது ஆட்சிக்காலம் குறுகிய காலமே இருந்தது. 1210 ஆம் ஆண்டில் ஐபாக் காலமானார். இவரைத் தொடர்ந்து அவரதுமகனான அராம் சா அரியணையில் அமர்ந்தார். எனினும் 1211 ஆம் ஆண்டில் இல்த்துத்மிசு என்பவர் புதிய சுல்தானைக் கொன்று ஆட்சியைக் கைப்பற்றினார்.
thumb|150px|left|பல்பான் காலத்து நாணயம் thumb|right|300px|[[குதுப் மினார், மம்லூக் வம்சத்தினரின் கட்டிடக்கலைக்கு ஒரு எடுத்துக்காட்டு.]] இல்த்துத்மிசின் ஆட்சியில் 1228க்கும் 29க்கும் இடையில், தில்லி சுல்தானகம், அப்பாசியக் கலீபகங்களோடு நல்லுறவு கொண்டிருந்தது. இதனால் செங்கிசுக் கானின் படையெடுப்புக்கள் இந்தியாவைப் பாதிக்காமல் பார்த்துக்கொள்ள முடிந்தது 1236 ஆம் ஆண்டில் இல்த்துத்மிசு இறந்ததும் பலமற்ற ஆட்சியாளர்கள் சிலகாலம் தொடர்ச்சியாக ஆட்சியில் இருந்தனர். அக்காலத்தில் பல பிரபுக்களும் சுல்தானகத்தின் சில பகுதிகளில் தன்னாட்சியை நடத்தி வந்தனர். ஆட்சி, ருக்கினுத்தீன் ஃபைரூசு என்பவரிடம் இருந்து,ராசியா சுல்தானாவுக்கும், பின்னர் கியாசுத்தீன் பல்பான் என்பவருக்கும் கைமாறியது. பல்பான் வெற்றிகரமாக உள்நாட்டிலும், வெளியிலும் இருந்து சுல்தானகத்துக்கு ஏற்பட்டிருந்த அச்சுறுத்தல்களை வெற்றிகரமாகக் களைந்தெறிந்தார் இந்த வம்சத்தின் கடைசி சுல்தான் முயிசுத்தீன் கைக்காபாத் என்பவராவார். பல்பானின் பேரனான இவர் காலத்தில், சலாலுத்தீன் பைரூசு கில்சி என்பவர் தில்லி சுல்தானகத்தைக் கைப்பற்றி மம்லூக் வம்சத்தினரை ஆட்சியில் இருந்து அகற்றிப் புதிய கில்சி வம்சத்தை நிறுவினார்.
வரலாறு
மம்லூக், அதாவது சொந்தமானது என்று பொருள், அடிமை வம்சாவளியைச் சேர்ந்த இராணுவச் வீரர், ஒருவர் இசுலாமிற்கு மாறினார். இந்த நிகழ்வு 9 ஆம் நூற்றாண்டில் தொடங்கி மேலும் படிப்படியாக பல்வேறு முசுலீம் சமூகங்களில் மம்லூக் ஒரு சக்திவாய்ந்த இராணுவ சக்தியாக மாறியது. மம்லூக் அரசியல் மற்றும் இராணுவ அதிகாரத்தை குறிப்பாக எகிப்தில் மட்டுமல்லாமல், லெவண்ட், ஈராக் மற்றும் இந்தியாவிலும் கொண்டிருந்தனர்.
1206 இல், கோரி பேரரசின் சுல்தானான கோரி முகம்மது படுகொலை செய்யப்பட்டார். அவருக்கு குழந்தைகள் இல்லாததால், அவரது பேரரசு அவரது முன்னாள் மம்லூக் தலைவர்கள் தலைமையிலான சிறு சுல்தான்களாகப் பிரிந்தனர். தாஜ்-உத்-தின் எல்துஸ் கசினியின் ஆட்சியாளராகவும், முகம்மது பின் பக்தியார் கில்ஜிக்கு வங்காளமும், நசீர்-உத்-தின் கபாச்சா முல்தானின் சுல்தானாகவும் ஆனார்கள். குதுப் உத்-தின் ஐபக் டெல்லியின் சுல்தானானார், அதுவே அடிமை வம்சத்தின் தொடக்கமாகும்.
ஒரு கோரி மேலதிகாரி படுகொலை செய்யப்பட்டபோது ஐபக் அதிகாரத்திற்கு வந்தார். இருப்பினும், டெல்லி சுல்தானாக அவரது ஆட்சி குறுகிய காலமே நீடித்தது. 1210 இல் ஐபக் இறந்ததால் அவரது மகன் அராம் ஷா அரியணை ஏறினார், இவரும் 1211 இல் இல்துதுமிசுவால் படுகொலை செய்யப்பட்டார்.
இல்துதுமிசுவின் கீழ் சுல்தானகத்தில் அப்பாசிய கலிபகத்துடன் சுமூகமான தூதரக தொடர்பு நிறுவப்பட்டது. 1228-1229 க்கு மிடையே இந்தியா மீது செங்கிஸ்கான் மற்றும் அவரது வழித்தோன்றல்களின் படையெடுப்பால் பாதிக்கப்படாமல் வைத்துக் கொண்டனர். 1236 இல் இல்துதுமிசு இறந்ததைத் தொடர்ந்து பல பலவீனமான ஆட்சியாளர்கள் ஆட்சியில் இருந்தனர் மற்றும் பல பிரபுக்கள் சுல்தானகத்தின் மாகாணங்களில் சுயாட்சியைப் பெற்றனர். கியாசுத்தின் பால்பன் அரியணைக்கு வரும் வரை இருக்னுன் தின் பிரூஸிலிருந்து ரசியா சுல்தானாவிற்கு அரசாட்சியை மாற்றி, சகதை கானேடு படையெடுப்புகளிலிருந்து சுல்தானக்கதிற்கு வெளிப்புற அச்சுறுத்தல்களிருந்தும் கிளர்ச்சி செய்த சுல்தானக பிரபுக்களிடமிருந்தும் வந்த அச்சுறுத்தல்கள் ஆகியவற்றை வெற்றிகரமாக விரட்டினார். ஜலாலுதீன் ஃபைருஸ் கில்ஜி, அடிமை அரச வம்ச ஆட்சியாளரான முயிசுதீன் கைகாபாத் என்பவரை வீழ்த்தியபின் கில்ஜி வம்சம்  உருவானது .இவர் பால்பானின்  பேரனாவார், மேலும் தில்லி மணிமகுடம் முடிசூட்டிக்கொண்டார்.
மம்லுக் வம்சத்தின் முதல் சுல்தான் குதுப் உத்-தின் ஐபக், இவர் சுல்தான் என்ற பெயரைக் கொண்டிருந்தார் மற்றும் 1206 முதல் 1210 வரை ஆட்சி செய்தார். முல்தானின் நசீர்-உத்-தின் கபாச்சா மற்றும் கசினியின் தாசுதீன் இல்தோஸ் ஆகியோரின் கிளர்ச்சிகளை அவர் தற்காலிகமாகத் அடக்கினார். இலாகூரை தனது தலைநகராக மாற்றிய அவர், தில்லி மீதான நிர்வாகப் பிடிப்பின் மூலம் வட இந்தியா மீதான தனது கட்டுப்பாட்டை பலப்படுத்தினார். டெல்லியின் ஆரம்பகால முசுலீம் நினைவுச்சின்னங்கள், குவ்வத்-உல்-இஸ்லாம் மசூதி மற்றும் குதுப் மினார் ஆகியவற்றின் கட்டுமானத்தையும் அவர் தொடங்கினார். 1210 ஆம் ஆண்டில், லாகூரில் போலோ விளையாட்டை விளையாடும்போது விபத்தில் ஏற்பட்ட காயங்கள் காரணமாக அவர் இறந்தார்; அவரது குதிரை விழுந்தது, அவர் தனது சேணத்தின் பொம்மலில் குத்தப்பட்டார். அவர் லாகூரில் உள்ள அனார்கலி பஜார் அருகே அடக்கம் செய்யப்பட்டார்.
இரண்டாவது சுல்தான் அராம் ஷா, இவர் சுல்தானின் பெயரைக் கொண்டிருந்தார் மற்றும் 1210 முதல் 1211 வரை ஆட்சி செய்தார். சிஹல்கானி ("நாற்பது") என்ற நாற்பது பிரபுக்கள் கொண்ட ஒரு உயரடுக்கு குழு அராம் ஷாவுக்கு எதிராக சதி செய்து, அராமை மாற்றுவதற்கு அப்போதைய பதாவுன் ஆளுநராக இருந்த சம்சுத்தீன் இல்த்துத்மிசுவை அழைத்தது. 1211 இல் டெல்லிக்கு அருகிலுள்ள ஜுட் சமவெளியில் இல்த்துத்மிசு அராமை தோற்கடித்தார். அராமுக்கு என்ன ஆனது என்பது உறுதியாகத் தெரியவில்லை.
கட்டிடக்கலை
right|200px|thumb|மெகரௌலி என்னும் இடத்தில், குதுப் தொகுதியில் உள்ள இல்த்துத்மிசின் சமாதி இவ் வம்சத்தினரின் கட்டிடக்கலைப் பங்களிப்பாகச் சில எடுத்துக்காட்டுகள் உள்ளன. குதுப்புத்தீன் ஐபாக்கினால் கட்டப்பட்ட மெகரௌலியில் உள்ள குதுப் மினார், வசந்த்கஞ்ச் அருகில் உள்ள சுல்தான்காரி, இல்த்துத்மிசின் மூத்த மகனன நசிருத்தீன் மகுமூத்துக்காகக் கிபி 1231 ஆம் ஆண்டில் கட்டப்பட இந்தியாவின் முதலாவது இசுலாமியச் சமாதிக் கட்டிடம், மெகரௌலியில் தொல்லியல் பூங்காவில் அமைந்துள்ள பல்பானின் சமாதி என்பன இவற்றுள் அடங்கும்.
மேலும் அறிய
பகுப்பு:தில்லி அடிமை வம்சம் பகுப்பு:தில்லி சுல்தானகம் பகுப்பு:ஆசியாவின் முன்னாள் நாடுகள் பகுப்பு:தில்லியின் வரலாறு
கிளைக்கோசன்
கிளைக்கோசன்(Glycogen) என்பது ஒரு படித்தான பாலி சாக்கரைடு ஆகும். ஏனெனில் இது நீராற் பகுக்கப்படும்போது குளுக்கோசு அலகுகளை மட்டும் கொடுக்கிறது இது விலங்குகளிலும் பங்கசுக்களிலும் சேமித்து வைக்கப்பட்டுள்ள காபோவைதரேட்டு ஆகும். கிளைகோசன் அனைத்து எலும்புத்தசை உயிரனுக்களிலும் (செல்களிலும்) கல்லீரலிலும் காணப்படுகிறது. இது நுங்குகளின் (சைட்டோபிளாஸ்மிக்) துகள்களாகக் காணப்படுகிறது. கிளைகோசன் என்பது பல கிளை வடிவ அமைப்பைக் கொண்டு, ஒவ்வொரு கிளைகளும் எட்டு முதல் பன்னிரெண்டு குளுக்கோசு மூலக்கூறுகளுக்கிடையே ஏற்படுகிறது. பசித்திருக்கும்போது கிளைகோசன் சேமிப்புத் திசுவிலிருந்து இடமாற்றம் செய்யப்பட்டு கிளைகோஜன் பாசுபாரிலேசு என்ற நொதியால் குளுகோசாக மாற்றப்படுகிறது. சில வேளைகளில், நமது உடலக உயிரணுக்களுக்கு குளுக்கோசு கிடைக்காத நிலையில், கொழுப்பு பொருள்கள் ஆற்றலாக மாற்றப்படும். இம்மாற்ற நிகழ்வுக்கு புதிய குளுக்கோசு உற்பத்தி (Glconeogeneisis) எனப்படும்.இவ்வாறு குளுக்கோசு ஆக்சிசனேற்றமடைந்து ஆற்றலைத் தருகிறது. குளுக்கோசிலிருந்து கிளைகோஜன் உருவாதல் கிளைக்கோசன் ஆக்கம் என அழைக்கப்படுகிறது. கிளைக்கோசன் பிளவடைந்து குளுக்கோசாக மாறுவது கிளைக்கோசன் பகுப்பு என அழைக்கப்படுகிறது.
விலங்குகளிலுள்ள கிளைக்கோசன் தாவரங்களில் சேமிப்புணவாகக் காணப்படும் மாப்பொருள் போன்றதாகும். எனினும் மாப்பொருளை விட இதன் மூலக்கூற்றுக் கட்டமைப்பு அதிகமாகக் கிளைத்திருப்பதுடன் சிறிய இடத்தையே பிடிக்கும். கிளைக்கோசன் உடனடியாகத் தேவைப்படும் குளுக்கோசுக்கான கேள்வியை ஈடு செய்ய பயன்படுத்தப்படுன்றது. எனினும் கொழுப்பே மனிதனில் பிரதான சக்தி சேமிக்கும் பொருளாகும்.
கட்டமைப்பு
கிளைக்கோசனானது குளுக்கோசு அலகுகளாலான ஒரு பல்பகுதியம் ஆகும். கிளைக்கோசனில் ஒன்றுக்கு மேற்பட்ட கிளை மூலக்கூறுகள் இணைக்கப்பட்டிருக்கும். பொதுவாக ஒரு குளுக்கோசு மூலக்கூறின் மத்தியில் ஒரு கிளைக்கோ-புரதமும் காணப்படும்.
ஈரல்
காபோவைதரேட்டுள்ள உணவினை உண்ட பின்னர் அது சமிபாடடைந்து, குளுக்கோசு குருதியால் உறிஞ்சப்பட்டு குருதியின் குளுக்கோசுச் செறிவு அதிகரிக்கும். அதிக குளுக்கோசுச் செறிவால் சதையியால் இன்சுலின் சுரக்கப்படும். இன்சுலின் ஈரல்க் கலங்களை கிளைக்கோசனைத் தொகுக்கத் தூண்டும். இவ்வாறு ஈரலில் குளுக்கோசு இன்சுலினின் தூண்டுதலால் அதிக கிளைக்கோசனைத் தொகுத்து சேமிக்கின்றது.
உணவு உட்கொண்ட பின்னர் சிறிது சிறிதாக குருதியில் குளுக்கோசுச் செறிவு குறைவடையும். எனவே உடலின் சக்தித் தேவையை நிறைவேற்ற ஈரலில் சேமிக்கப்பட்டுள்ள கிளைக்கோசன் சதையியால் சுரக்கப்படும் குளுக்காகொன் ஓமோனின் தூண்டுதலில் குளுக்கோசாக மாற்றப்படுகின்றது.
தசைகள்
தசைகளில் உடனடிச் சக்தித் தேவையை நிறைவேற்ற கிளைக்கோசன் சிறிதளவு சேமிக்கப்படுகின்றது. கிளைக்கோசனை மீண்டும் குளுக்கோசாக மாற்றும் குளுக்கோசு-6-பொஸ்படேசு தசைகளில் இல்லாமையால், தசைகளில் சேமிக்கப்படும் கிளைக்கோசன் முழுமையாக தசைகளின் தேவையை நிறைவேற்றவே பயன்படுத்தப்படுகின்றது.
பகுப்பு:கூட்டுச்சக்கரைகள்
பிக் பாஸ் தமிழ் 1
பிக் பாஸ் தமிழ் 1 (Bigg Boss Tamil 1) என்பது 25 சூன் முதல் 30 செப்டம்பர் 2017 ஆம் ஆண்டு வரை விஜய் தொலைக்காட்சியில் ஒளிபரப்பான உண்மைநிலை விளையாட்டு நிகழ்ச்சி ஆகும். இது நெதர்லாந் நாட்டை சேர்ந்த உருவாக்கப்பட்ட பிக் பிரதர் நிகழ்ச்சியின் வடிவத்தைப் பின்பற்றும் இந்தி பிக் பாஸ் நிகழ்ச்சியின் தமிழ் மறு ஆக்கம் ஆகும். இந்த நிகழ்ச்சியை பிரபல தமிழ் நடிகர் கமல் ஹாசன் என்பவர் தொகுப்புரை ஆற்றி நடத்தினார்.
இந்த பருவத்தில் வெற்றியாளராகவும் மற்றும் 50 லட்சம் ரொக்கப் பரிசைப் பெற்றவர் வடிவழகர் ஆரவ். பாடலாசிரியர் சினேகன் இரண்டாம் இடத்தைப் பிடித்தார், மற்ற இறுதிப் போட்டியாளராக நடிகர்கள் ஹரீஷ் கல்யாண் மற்றும் கணேஷ் வெங்கட்ராமன் ஆகியோர் வந்தனர்.
ஒளிபரப்பு
ஒவ்வொரு நாளின் அத்தியாயங்களும் முந்தைய நாளின் முக்கிய நிகழ்வுகளைக் கொண்டிருக்கின்றன. ஒவ்வொரு சனி ஞாயிற்றுக்கிழமை அத்தியாயங்களில் அந்த வாரம் வெளியேற்றப்பட்ட போட்டியாளரின் போட்டி குறித்து கவனம் செலுத்தப்படுகிறது.
வெளி இணைப்புகள்
பகுப்பு:பிக் பாஸ் தமிழ் பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் உண்மைநிலை தொலைக்காட்சி நிகழ்ச்சிகள் பகுப்பு:தமிழ் விளையாட்டுத் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சி பருவங்கள் பகுப்பு:2017 இல் நிறைவடைந்த தமிழ்த் தொலைக்காட்சி நிகழ்ச்சிகள்
ஈழப் போர்
ஈழப் போர் அல்லது இலங்கை உள்நாட்டுப் போர் (Sri Lankan Civil War) என்பது இலங்கை இனப்பிரச்சினை காரணமாக, தமிழீழ விடுதலைப் புலிகள் உட்பட்ட இலங்கைத் தமிழ்ப் போராளிகளுக்கும், இலங்கை அரசுக்கும் இடையே ஏற்பட்ட வன்முறைப் போராட்டங்களையும், போர்களையும் முதன்மையாகக் குறிக்கின்றது. இப்போரானது சிங்களவருக்கும், தமிழருக்கும் இடையில் பல விடயங்கள் தொடர்பாக நிலவிவரும் பாரிய கருத்து முரண்பாடுகளின் மூலத்தைக் கொண்டதாகும். 23 யூலை 1983 முதல் 26 ஆண்டுகள் நடைபெற்ற இப்போர் 2009 இல் விடுதலைப் புலிகள் தோற்கடிக்கப்பட்டதுடன் முடிவுக்கு வந்தது.
27 வருடங்களுக்கு மேலாக இப் போராட்டம் இலங்கை மக்களுக்கு கடும் துன்பத்தையும், சூழல், பொருளாதார ரீதியாக நாட்டிற்கு இழப்பையும் ஏற்படுத்தி 80,000–100,000 க்கு மேற்பட்ட மக்கள் இறப்புக்கும் காரணமாகியது. போரின் ஆரம்ப காலத்தில் இலங்கைப் படைகள் விடுதலைப் புலிகளால் கைப்பற்றப்பட்ட பகுதிகளை மீளவும் கைப்பற்ற முனைந்தனர். அரசுக்கு எதிராக புலிகள் மேற்கொண்ட உத்திகள் தடையாக இருந்தாலும், புலிகளை அமெரிக்கா, இந்தியா, கனடா, ஐரோப்பிய ஒன்றிய நாடுகள் உட்பட் 32 நாடுகள் பயங்கரவாத அமைப்பாக பட்டியலிட்டனர். இலங்கை அரச படைகள் திட்டமிட்ட மோசமான மனித உரிமை மீறல், பலவந்தமாக காணாமல் போதல், நீதிக்குப் புறம்பான செயற்பாடுகள் என்பவற்றுக்காக குற்றம் சாட்டப்பட்டனர்.
இரு தசாப்தங்களாக போர் மற்றும் தோல்வியுற்ற நான்கு சமாதானப் பேச்சு வார்த்தைகள், மற்றும் 1987 - 1990 காலப்பகுதியில் இலங்கையில் நிலை கொண்ட இந்தியப் படைகளின் தோல்வியில் முடிந்த பிரசன்னம் என்பவற்றின் பின் மார்கழி 2001 இல் போர் நிறுத்த ஒப்பந்தம் அறிவிக்கப்பட்டு, சர்வதேச மத்தியஸ்துடன் போர் நிறுத்தம் 2002 இல் மேற்கொள்ளப்பட்டது. ஆயினும், 2005 பிற்பகுதியில் முரண்பாடு ஆரம்பமாகி, பின்னர் விடுதலைப் புலிகளுக்கு எதிராக யூலை 2006 இல் அரசு இராணுவ நடவடிக்கையை மேற்கொண்டது. இதனால் புலிகள் கிழக்கு மாகாணத்திலிருந்து வெளியேற வேண்டி ஏற்பட்டது.
2007 இல் அரசாங்கம் தாக்குதலை வடபகுதிக்கு மாற்றி, 10,000 க்கு மேற்பட்ட தடவைகள் புலிகள் யுத்த நிறுத்தத்தை மீறியதாக குற்றச்சாட்டி ஒருதலைப்பட்சமாக யுத்த நிறுத்த ஒப்பந்தத்தில் இருந்து வெளியேறுவதாக அறிவித்தது. இதன் மூலம் புலிகளின் தங்கள் தலைமைச் செயற்பாட்டிடமாக கொண்டிருந்த கிளிநொச்சி, பிரதான இராணுவ மையமாக இருந்த முல்லைத்தீவு, முழு ஏ9 நெடுஞ்சாலை ஆகிய இடங்களைக் கைப்பற்றி, தமிழீழ விடுதலைப் புலிகள் 17 மே 2009 அன்று தோல்வியுற்றனர். இதன் பின்னர் ஐ.நா.வினால் இலங்கை அரசும் புலிகளும் போர்க் குற்றம் புரிந்ததாக குற்றஞ் சாட்டப்பட்டனர். இதற்கான பதில் கூறலில் விடுதலைப் புலிகள் இல்லாத நிலையில் இலங்கை அரசு நெருக்கடிகளுக்கு உட்பட்டு வருகின்றது.
முன்னேற்றம்
இலங்கையில் 14.11.2013 அன்று நடந்த காமன்வெல்த் மாநாட்டைத் தொடர்ந்து 1983ம் ஆண்டு துவங்கி மே மாதம் 2009ம் ஆண்டு வரையில் 30 ஆண்டுகாலம் நடந்த போரில் உயிர் இழப்பு, உடல் ஊனம், காணாமல் போனவர்களின் பட்டியல் போன்ற கணக்கை 6 மாதங்களுக்குள் முடிக்க முதன் முறையாக இலங்கை அரசு ஒத்துக்கொண்டுள்ளது.
மேற்கோள்கள்
பகுப்பு:ஈழப் போராட்டம் பகுப்பு:தமிழீழ விடுதலைப் புலிகள் பகுப்பு:இலங்கை இனப்பிரச்சினை பகுப்பு:20 ஆம் நூற்றாண்டுப் போர்கள் பகுப்பு:இலங்கை வரலாறு
அட்டகா கான்
கான்-இ-கலன் சம்சுத்-தின் முகம்மது கான் அட்டா கான் என்றும் அழைக்கப்படும் சம்சுதீன் முகம்மது அட்டா கான் அரசவையில் ஆலோசகர் அல்லது அமைச்சர் பதவி உட்பட பல முக்கியமான பதவிகளை வகித்துள்ளார். 1561 நவம்பரில் இவர் ஆலோசகராக நியமிக்கப்பட்டார். அட்டகா கான் அக்பரின் பிரியமான செவிலியர்களில் ஒருவரான ஜிஜி அங்காவின் கணவர் ஆவார். 1562 இல் 1562 மே 16 ஆக்ரா கோட்டையில் பார்வையாளர்களின் மண்டபமான திவான்-இ-ஆமில் அமர்ந்திருந்த இவர் ஆதாம் கானால் கொலை செய்யப்பட்டார்.
பின்னணி
கசினியைச் சேர்ந்த ஒரு எளிமையான விவசாயி மிர் யர் முகம்மதுவின் மகன் சம்சுதீன், கம்ரான் மிர்சாவின் இராணுவத்தில் ஒரு சிப்பாயாக வாழ்க்கையைத் தொடங்கினார். ஒரு சமயம் இவர் உமாயூனை கங்கையில் மூழ்கவிடாமல் காப்பாற்றினார். அதற்கு வெகுமதியாக, உயுமாயூன் இவரை தனது தனிப்பட்டப் பணிக்கு அழைத்துச் சென்றார். இவரது மனைவி அக்பரின் வளர்ப்புத் தாய்மார்களில் ஒருவரானார். அவர் வளர்ப்பு தாய் (அனகா) என்றும் அவரது கணவர் சம்சுதீன் வளர்ப்பு தந்தை (அட்டகா) என்றும் நியமிக்கப்பட்டார். இவர் கான் பட்டத்தையும் பெற்றார். அஜீஸ் அக்பரின் வளர்ப்பு அல்லது பால்-சகோதரர் (கோகா) ஆனார்.
இறப்பு
thumb|200x200px| [[மேற்கு நிசாமுதீன்|மேற்கு நிஜாமுதீனில் சௌசாத கம்பா அருகே அட்டா கானின் கல்லறை ]] 1561, நவம்பர் மாதம் அக்பரின் விருப்பமான தளபதியான அட்டகா கான், முனிம் கானுக்கு பதிலாக பிரதம அமைச்சராக நியமிக்கப்பட்டார். இவரது நியமனம் அட்டா கானின் தாயார் மகாம் அங்காவை அதிருப்தியடையச் செய்தது. 1562 மே 16 ஆக்ரா கோட்டையில் பார்வையாளர்களின் மண்டபமான திவான்-இ-ஆமில் அமர்ந்திருந்த இவரை ஆதாம் கான் ஒரு கூட்டத்துடன் வந்து கொலை செய்தார். இந்தக் கொலையைக் கேள்விப்பட்டு கோபமடைந்த அக்பர், ஆதாம் கானை கோட்டையின் கோபுரங்களிலிருந்து தள்ளி கொல்ல உத்தரவிட்டார். இந்த முயற்சி ஆதாம் கானின் கால்களை மட்டுமே உடைத்தது, எனவே இன்னும் கோபமடைந்த பேரரசர் இவரை மீண்டும் கீழே தள்ளும்படி உத்தரவிட்டார். இரண்டாவது முயற்சி ஆதாம் கானை உடனடியாகக் கொன்றது. அட்டா கான் இறந்ததை அறிந்த மகாம் அங்கா மனப்பிறழ்ச்சிக் கொண்டு நாற்பது நாளில் இறந்து போனார்.
அட்டகா கான் இறந்த பிறகு, இவரது கல்லறை முகலாய பேரரசர் அக்பரின் அறிவுறுத்தலின் பேரில், 1566-67 இல் இவரது வளர்ப்பு சகோதரர் மிர்சா அஜீஸ் கோகாவால் கட்டப்பட்டது. இது நிஜாமுதீனின் வடக்கு விளிம்பில் அமைந்துள்ளது. இது 13 ஆம் நூற்றாண்டின் சூஃபி துறவி நிஜாமுதீன் ஆலியாவின் தர்காவுக்கு மிகவும் பிரபலமானது. அதன் கட்டிடக் கலைஞர் புகாராவைச் சேர்ந்த உஸ்தாப் குடா குலி மற்றும் காலிகிராஃபர் பாகி முஹம்மது ஆகியோர், வெள்ளை பளிங்கு அடுக்குகளில் குர்ஆனிய வசனங்களைச் சேர்த்தனர். சிவப்பு மணற்கல் வெளிப்புறச் சுவர்களில் பதிக்கப்பட்டிருந்து. இது இவரது மரண முறையைப் பிரதிபலிக்கும் வகையில் தேர்ந்தெடுக்கப்பட்டிருந்தது. இது இவரை ஒரு தியாகியாக கருதப்பட்டது என முகலாய வரலாற்றாசிரியர் அபுல் பாஸா கூறுகிரார். கல்லறையின் தெற்கு வாசலில் ஒரு கல்வெட்டு 974 AH (1566-67) இல் முடிக்கப்பட்டதாகக் குறிப்பிடுகிறது. பூல்-பூலையன் என்று பிரபலமாக அழைக்கப்படும் இந்த கல்லறை, உள்ளே ஒரு சிக்கலான புதிர்வழிகளுடன் குதுப் மினாரின் வடக்கே அமைந்துள்ள லால் கோட்டின் கோபுரங்களில் நிற்கிறது.
சுரைக்குடுக்கை
சுரைக்குடுக்கை என்பது முற்றி, காய்ந்த உள்ளீடற்றுப்போன சுரைக்காயின் கூட்டைக் குறிப்பதாகும். இது கிராமங்களில் பலவிதமாக பயன்படுத்தப்படும் பொருளாகும். இது பண்டைய காலத்தில் தமிழர்களின் ஒரு இன்றியமையாத வீட்டு உபயோகப்பொருளாக இருந்துள்ளது. சுரைக்காய் நன்கு முற்றிய பிறகு அதனை எடுத்து நன்றாக உலர்த்தி, பின் அதன் காம்புப் பகுதியில் துவாரம் ஒன்றை ஏற்படுத்துவர். அதற்குள் உள்ள விதைளை வெளியில் எடுத்துவிட்டு உள்ளீடற்று காலியாக உள்ள அந்த காய்ந்த சுரைக்காயை ஒரு கொள்கலனாக பயன்படுத்துவர். இதில் ஒரு கம்பை இணைத்து துந்தனா என்ற கம்பி இசைக்கருவியும், மகுடி இசைக்கருவி உள்ளிட்ட பல்வேறு இசைக்கருவிகள் செய்யப்படுகின்றன. சுரைக்குடுக்கை மீது சற்று இடைவெளிவிட்டு கயிற்றால் வலைபோல கட்டி அதை சிறுவர்களின் முதுகில் கட்டி நீர்நிலைகளில் நீச்சல் பழக்குவர்.
மேற்கோள்கள்
பகுப்பு:கொள்கலன்கள் பகுப்பு:இசைக்கருவி செய்ய பயன்படும் பொருட்கள்
தாய்நாடு (1989 திரைப்படம்)
தாய்நாடு இயக்குனர் அரவிந்தராஜ் இயக்கிய தமிழ்த் திரைப்படம். இதில் சத்யராஜ், ராதிகா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர்கள் ஆபாவாணன் மனோஜ் கியான் மற்றும் இத்திரைப்படம் வெளியிடப்பட்ட நாள் 16-பிப்ரவரி-1989.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:ராதிகா நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:ஸ்ரீவித்யா நடித்த திரைப்படங்கள்
பெட்டி ஸ்னோபோல்
பெட்டி ஸ்னோபோல் (Betty Snowball, பிறப்பு: சூலை 9 1908, இறப்பு: திசம்பர் 13 1988),      இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 10 தேர்வுத் துடுப்பாட்டப் போட்டிகளில்  கலந்து கொண்டுள்ளார். 1934 - 1949 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு: 1908 பிறப்புகள் பகுப்பு: 1988 இறப்புகள்
குஷபாவு தாக்கரே
கூஷபாவு தாக்கரே (ஆகத்து 15, 1922 - டிசம்பர் 28, 2--3) ஒர் இந்திய அரசியல் தலைவர் ஆவார். மத்தியப் பிரதேசத்தைச் சேர்ந்த இவர் ஆர்எஸ்எஸ், பாரதிய ஜனசங்கம், ஜனதா கட்சி, பாரதிய ஜனதா கட்சி ஆகியவற்றில் இருந்துள்ளார். பாரதிய ஜனதா கட்சி உருவான போது அதன் செயலாளராகப் பொறுப்பேற்றார். அதன் பிறகு, தேசியப் பொதுச் செயலாளர், துணைத் தைலவர் பொனுற் பல பொறுப்புகளை வகித்தார். 1998-ம் ஆண்டு ஏப்ரல் 14 அன்று கட்சியின் தேசியத் தலைவராகப் பொறுப்பேற்று ஆகத்து 2000 வரை அப்பதவியில் இருந்தார்.
மேற்கோள்கள்
பகுப்பு:1922 பிறப்புகள் பகுப்பு:இந்திய அரசியல்வாதிகள் பகுப்பு:மத்தியப் பிரதேச அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள் பகுப்பு:2003 இறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:7வது மக்களவை உறுப்பினர்கள் பகுப்பு:பாரதிய ஜனதா கட்சித் தேசியத் தலைவர்கள்
இலதோகா லாகசு
இலதோகா லாகசு (Ladoga Lacus) என்பது சனி கோளின் மிகப்பெரிய துணைக்கோளான டைட்டன் நிலவில் காணப்படும் எண்ணற்ற ஐதரோகார்பன் ஏரிகளில் இதுவும் ஒரு ஏரியாகும். 74.8° வ மற்றும் 26.1° மே என்ற அடையாள ஆள்கூறுகளில் தோராயமாக 110 கிலோமீட்டர் நீளம் கொண்டதாக டைடனின் வடதுருவத்தில் இந்த ஏரி காணப்படுகிறது .நீர்ம ஐதரோகார்பன்களான திரவ ஈத்தேனும் மீத்தேனும் சேர்ந்து இந்த ஏரியை உருவாக்கியுள்ளன. கேசின் விண்வெளி ஆய்வு விண்கலம் 2004 ஆம் ஆண்டில் இந்த ஏரியைக் கண்டுபிடித்தது. பூமியில் உள்ள உருசியாவின் இலதோகா ஏரியின் நினைவாக டைட்டனின் இந்த ஏரிக்கு இலதோகா லாகசு என்று பெயரிடப்பட்டது.
மேற்கோள்கள்
பகுப்பு:டைட்டன் துணைக்கோளின் ஏரிகள்
புனிதப்பல்
புத்தரின் புனிதப்பல்(Sacred Relic of the tooth of Buddha, Buddh-dantya) இலங்கையின் பௌத்தர்களால் புத்தரின் எச்சமாக வழிபடப்படும் ஓர் திருப்பண்டமாகும்.
மற்ற புனிதப்பற்கள்
இலங்கையில் உள்ள புனிதப்பல்லைத்தவிர பிற நாடுகளிலும் உள்ள எச்சங்கள் புத்தருடைய பல் எனக் கருதி வழிபடப்படுகின்றன.
மேற்கோள்கள்
பகுப்பு:பௌத்த யாத்திரைத் தலங்கள் பகுப்பு:கௌதம புத்தர் பகுப்பு:இலங்கையில் பௌத்தம் பகுப்பு:பௌத்த நினைவுச் சின்னங்கள்
செல்வழிப் பகுப்பாய்வு
செல்வழிப் பகுப்பாய்வு என்பது, நச்சுப் பொருட்களும், கதிரியக்கப் பொருட்களும், அவை உற்பத்தி செய்யப்படுகின்ற, பயன்படுத்தப்படுகின்ற, களஞ்சியப் படுத்தப்படுகின்ற, அல்லது வளி, நீர், மண், உணவுச் சங்கிலி, அல்லது ஒன்றுக்கு மேற்பட்ட இவற்றின் கூட்டு வழியூடாக எறியப்படுகின்ற, தொழிற்சாலைகள், இடங்கள், அல்லது வழிமுறைகளிலிருந்து மனிதனைச் சென்றடையக்கூடிய வழிகள் பற்றிப் பகுத்தாய்வதைக் குறிக்கும்.
பகுப்பு:பேண்தகுவியல் பகுப்பு:பகுப்பாய்வு
ரிக்கி பாண்டிங்
ரிக்கி தாமஸ் பாண்டிங் (Ricky Thomas Ponting, டிசம்பர் 19, 1974) அவுஸ்திரேலிய முன்னாள் துடுப்பாட்டக்காரர். ஆஸ்திரேலிய அணியின் முன்னாள் தலைவரான இவர் ஒரு வலதுகை மட்டையாளர் ஆவார். 2003 மற்றும் 2007 ஆண்டுகளின் துடுப்பாட்ட உலகக் கிண்ணம் போட்டியில் வெற்றி பெற்ற ஆத்திரேலியத் துடுப்பாட்ட அணித் தலைவராக இருந்துள்ளார். அனைத்துக் கால துடுப்பாட்டத்தில் தலைசிறந்த வீரர்களில் ஒருவராகக் கருதப்படுகிறார். ஆத்திரேலியத் துடுப்பாட்ட அணியின் பொற்காலமாகக் கருதப்படும் 2004 முதல் 2011 ஆண்டு வரையிலான கால தேர்வுத் துடுப்பாட்டப் போட்டிகளுக்கும் 2002 மற்றும் 2011 இல் ஒருநாள் துடுப்பாட்டப் போட்டிகளுக்கும் அணித் தலைவராக இவர் இருந்தார். வலது கை மட்டையாளராகவும், சிறந்த களவீரராகவும், அவ்வப்போது பந்துவீச்சாளராகவும் செயல்பட்டார். 2000 ஆம் ஆண்டின் தசாப்த வீர்ராகத் தேர்வானார். 2003 மற்றும் 2007 ஆண்டுகளின் துடுப்பாட்ட உலகக் கிண்ணம் போட்டியில் வெற்றி பெற்ற ஆத்திரேலியத் துடுப்பாட்ட அணியிலும் 1999 துடுப்பாட்ட உலகக்கிண்ணத்தை வென்ற ஆத்திரேலிய அணியில் ஸ்டீவ் வா தலமையிலான அணியிலும் இடம் பெற்றிருந்தார்.
ஆத்திரேலிய உள்ளூர்ப் போட்டிகளில் தஸ்மானியன் டைகர்ஸ் அணிக்காகவும் உள்ளூர் இருபது 20 போட்டிகளில் ஹோபர்ட் ஹர்ரிகேன்ஸ் அணிக்காகவும்  ,இந்தியன் பிரீமியர் லீக் போட்டிகளில் 2008 ஆம் ஆண்டில் கொல்கத்தா நைட் ரைடர்ஸ் அணிக்காகவும் விளையாடினார். நவீன துடுப்பாட்ட சகாப்தத்தில் இந்தியத் துடுப்பாட்ட அணியின் சச்சின் டெண்டுல்கர் மற்றும் மேற்கிந்தியத்தீவுகள் துடுப்பாட்ட அணியின் பிறயன் லாறா ஆகியோருடன் அறியப்படுகிறார். கடந்த ஐம்பது ஆண்டு கால துடுப்பாட்ட வரலாற்றில் தேர்வுத் துடுப்பாட்டத் தரவரிசைகளில் அதிகபட்ச புள்ளிகள் பெற்ற வீரர் எனும் சாதனையை டிசம்பர் 1, 2016 இல் படைத்தார். பின்னர் இந்தச் சாதனையானது இதே அணியைச் சார்ந்த ஸ்டீவ் சிமித்தால் டிசம்பர், 2017 இல் முறியடிக்கப்பட்டது.
1992 ஆம் ஆண்டில் தஸ்மானியாவிற்காக இவர் முதல் தரத் துடுப்பாட்டப் போட்டிகளில் விளையாடத் துவங்கினார். அப்போது இவரின் வயதானது 17 ஆண்டுகள் மற்றும் 337 நாட்கள் ஆகும். மிக இளம்வயதில் விளையாடியவர் எனும் சாதனையைப் படைத்தார். இவரின் முதல் ஒருநாள் பன்னாட்டுத் துடுப்பாட்டம் தென்னாப்பிரிக்காவில் 1995 ஆம் ஆண்டில் நியூசிலாந்து துடுப்பாட்ட அணிக்கு எதிரானது ஆகும். இவரின் முதல் தேர்வுத் துடுப்பாட்டம் அதே ஆண்டில் பெர்த்தில் இலங்கைத் துடுப்பாட்ட அணிக்கு எதிரானது ஆகும்.அந்தப் போட்டியில் இவர் 96 ஓட்டங்கள் எடுத்தார்.
இவர் மொத்தம் 160 தேர்வுத் துடுப்பாட்டம் மற்றும் 370 ஒருநாள் பன்னாட்டுத் துடுப்பாட்டம் போட்டிகளில் விளையாடி ஆத்திரேலியத் துடுப்பாட்ட வீர்ரர்களிலேயே அதிக ஓட்டங்கள் எடுத்தவர் எனும் சாதனையைப் படைத்துள்ளார். தேர்வுத் துடுப்பாட்டப் போட்டிகளில் 13,000 ஓட்டங்களை எடுத்த ஒரே ஆத்திரேலிய வீரர் ஆவார். இதற்கு முன் இந்த சாதனையை சச்சின் டெண்டுல்கர், ராகுல் திராவிட், ஜாக் கலிஸ் ஆகியோர் இந்த சாதனையைப் படைத்துள்ளனர். புள்ளிவிவரங்களின் படி வெற்றிகரமான அணித்தலைவராக இருந்துள்ளார். 2004 முதல் 2010 ஆம் ஆண்டுகளுக்கு இடைப்பட்ட கால இடைவெளிகளில் 77 தேர்வுத் துடுப்பாட்ட போட்டிகளில் 44 போட்டிகளில் இவர் தலைமையேற்ற அணி வெற்றி பெற்றுள்ளது. துடுப்பாட்ட வரலாற்றில் இவர் 100 தேர்வுத் துடுப்பாட்ட போட்டிகளில் வெற்றி பெற்ற அணியில் இடம்பிடித்த ஒரே வீர்ரர் இவர் ஆவார். மேலும் 262 ஒருநாள் போட்டிகளில் வெற்றி பெற்ற அணியில் இடம் பிடித்த வீரர் எனும் சாதனையைப் படைத்துள்ளார்.
ஆரம்பகால வாழ்க்கை
டிசம்பர் 19, 1974 இல் டாசுமேனியாவின் லான்செசுடனில் பிறந்த ரிக்கி பாண்டிங் கிரேம் மற்றும் லோரெய்ன் பாண்டிங்கின் நான்கு குழந்தைகளில் மூத்தவர் ஆவார்.இவரது தந்தை கிரேம் துடுப்பாட்ட சங்க அளவில் சிறந்த துடுப்பாட்ட வீரராக இருந்தார்.மேலும், ஆஸ்திரேலியாவில் கால்பந்து விளையாடியுள்ளார், அதே நேரத்தில் லோரெய்ன் ஒரு மாநில வைகோரோ வாகையாளராக இருந்தார். இவரது மாமா கிரெக் காம்ப்பெல் 1989 மற்றும் 1990 ஆம் ஆண்டுகளில் ஆஸ்திரேலியாவுக்காக தேர்வுத் துடுப்பாட்டப் போட்டிகளில் விளையாடினார். பாண்டிங்கின் பெற்றோர் முதலில் ப்ராஸ்பெக்ட்டில் வாழ்ந்தனர்.
தனது நீண்டகால காதலியான சட்டம் பயின்ற ரியானா கேன்டரை ஜூன் 2002 இல் திருமணம் செய்தார். இந்த ஜோடிக்கு 2008 மற்றும் 2014 க்கு இடையில் மூன்று குழந்தைகள் பிறந்தன.
தந்தை கிரேம் மற்றும் மாமா கிரெக் காம்ப்பெல் ஆகியோரால் துடுப்பாட்டத்திற்கு அறிமுகப்படுத்தப்பட்டார். பாண்டிங் 1985-86ல் தனது 11 வயதில் 13 வயதுக்குட்பட்ட மவுப்ரே துடுப்பாட்ட சங்கத்திற்காக விளையாடினார். ஜனவரி 1986 இல், இவர் ஐந்து நாள் வடக்கு டாஸ்மேனியா ஜூனியர் துடுப்பாட்டப் போட்டியில் பங்கேற்றார். ஒரு வாரத்தில் நான்கு நூறுகளை அடித்த பிறகு, மட்டை உற்பத்தியாளர் கூகபுர்ரா பாண்டிங்கிற்கு உதவித் தொகை ஒப்பந்தத்தை வழங்கினார். வடக்கு டாஸ்மேனிய பள்ளிகள் துடுப்பாட்ட சங்கத்தின் முன்னாள் தலைவர் டெட் ரிச்சர்ட்சன்ரிக்கி நிச்சயமாக டேவிட் பூனுக்கு சமமானவர் எனக் கூறினார்.
குளிர்காலத்தில் இவர் வடக்கு லான்ஸ்டெஸ்டனுக்காக இளையோர் பிரிவில் கால்பந்து விளையாடினார்.மேலும் இவர் 14 வயது வரை, கால்பந்தினை விளையாடினார். தனது 13 ஆம் வயதில் 17 வயதிற்குட்பட்ட நார்த் லான்ஸ்டெஸ்டனுக்காக விளையாடும் போது அவரது வலது கையில் உள்ள புய எலும்பில் முறிவு ஏற்பட்டது. பாண்டிங்கின் கை மிகவும் மோசமாக சேதமடைந்தது. அதன் பிறகு இவர் கால்பந்து விளையாடுவதனை நிறுத்திக் கொண்டார்.
ஆரம்ப காலங்களில்
1995 ஆம் ஆண்டு நியூசிலாந்தில் நடந்த நியூசிலாந்து நூற்றாண்டு போட்டியில் நான்கு அணிகள் கலந்து கொள்ளும் அனைத்து போட்டிகளிலும் விளையாடுவதற்காக ஆஸ்திரேலிய ஒருநாள் அணிக்கு இவர் தேர்ந்தெடுக்கப்பட்டார். அந்த அணிகளில் தென்னாப்பிரிக்கா மற்றும் இந்தியாவும் அடங்கும். பாண்டிங் தென்னாப்பிரிக்காவுக்கு எதிராக மட்டையாடும் வரிசையில் ஆறாவது இடத்தில் அறிமுகமானார்.அந்தப் போட்டியில் ஆத்திரேலிய அணி வெறி பெற்றது. பின்னர் அடுத்த போட்டியில் ஆக்லாந்தில் நியூசிலாந்திற்கு எதிராக, பாண்டிங் இறுதிவரை ஆட்டமிழக்காமல் 10 ஓட்டங்கள் எடுத்தார். பின்னர் நியூசிலாந்துத் துடுப்பாட்ட அணிக்கு எதிரான இறுதிப் போட்டியில் இறுதிவரை ஆட்டமிழக்காமல் அணியின் வெற்றிக்கு உதவினார்.
மேற்கிந்தியத் தீவுகள் துடுப்பாட்ட அணிக்கு எதிராக இவர் தேர்வானர். உலகின் மிகச் சிறந்த விரைவு வீச்சாளர்களைக் கொண்ட துடுப்பாட்ட அணிக்கு எதிராக விளையாடுவது எனது அனைத்துப் பிறந்த நாள்களும் ஒரே சமயத்தில் வந்தது போன்று மகிழ்ச்சியாக இருந்ததாக இவர் பின்னர் கூறினார். மேற்கிந்தியத் தீவுகள் இரண்டு தசாப்தங்களுக்கு மேலாக துடுப்பாட்டத்தின் அதிகார மையமாக இருந்தன. அணிகளில் பல சிறந்த விரைவு வீச்சாளர்களும் இருந்தனர். பாண்டிங்கின் அச்சமற்ற அணுகுமுறை மேற்கிந்தியத் தீவுகளுக்கு எதிராகப் பயன்படும் என ரோட் மார்ஷ் நம்பினார்.
வெளியிணைப்புகள்
பகுப்பு:ஆஸ்திரேலியத் துடுப்பாட்டக்காரர்கள் பகுப்பு:ஆஸ்திரேலியத் துடுப்பாட்ட அணித் தலைவர்கள் பகுப்பு:1974 பிறப்புகள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
சிந்தப்பல்லி மண்டலம்
சிந்தப்பல்லி மண்டலம் (Chintapalle) (தெலுங்கு: చింతపల్లి), ஆந்திரப் பிரதேசத்தின் விசாகப்பட்டினம் மாவட்டத்திற்கு உட்பட்ட 43 மண்டலங்களில் ஒன்றாகும்.
புவியியல்
இது சராசரியாக கடல் மட்டத்தில் இருந்து 839 மீற்றர்கள் (2755 அடிகள்) உயரத்தில் அமைந்துள்ளது.
ஊர்கள்
இந்த மண்டலத்தில் 238 ஊர்கள் உள்ளன.
மேற்கோள்கள்
பகுப்பு:விசாகப்பட்டினம் மாவட்டம்
சூழல் தாக்க மதிப்பாய்வு
சூழல் தாக்க மதிப்பாய்வு (Environmental impact assessment) என்பது, மனிதனுடைய சூழல்சார் உடல்நலத்தில் ஏற்படக்கூடிய தாக்கம், வாழ்சூழல் நலம் (ecological health) மற்றும் இயற்கையின் சேவைகளில் (nature's services) ஏற்படக்கூடிய மாற்றங்கள் ஆகியவற்றில் ஒரு குறிப்பிட்ட திட்டம் கொண்டிருக்கக்கூடிய தாக்கங்களை மதிப்பாய்வு செய்தல் ஆகும். திட்டங்களைச் செயல்படுத்துவது தொடர்பான தீர்மானம் எடுப்பவர்கள், அதற்குமுன், அதனால் ஏற்படக்கூடிய தாக்கங்களைக் கவனத்தில் கொள்வதற்கு உதவுமுகமாகவே இந்த மதிப்பாய்வு மேற்கொள்ளப்படுகின்றது.
சூழலியல் காரணிகளால், மனித உடல் நலத்தில் ஏற்படக்கூடிய தாக்கங்கள் பற்றி அறிவதற்கு, செல்வழிப் பகுப்பாய்வு (pathway analysis) முறையைப் பயன்படுத்துவதில், ஐக்கிய அமெரிக்க சூழல் பாதுகாப்பு முகமை (US Environmental Protection Agency) முன்னோடியாக இருந்தது. இந்தப் பகுப்பாய்வுக்கான தொழில்நுட்பம், சூழல் அறிவியல் (environmental science) எனப்பட்டது. முன்னணித் தோற்றப்பாடுகள் அல்லது தாக்கம் ஏற்படுவதற்கான வழிகள்:
வழிப் பகுப்பாய்வும், த நச்சுரல் ஸ்டெப் (The Natural Step) அமைப்பின் வரைவிலக்கணங்களும், பின்னர், சூழல் மேலாண்மைச் சீர்தர வரிசைகளான ஐஎஸ்ஓ 14000 இற்கும், ஐஎஸ்ஓ 19011 இற்கும் அடிப்படையாக அமைந்தன.
சூழல் தாக்க மதிப்பாய்வுக்குப் பின்னர், ஏற்படக்கூடிய பாதிப்புக்களைத் தடுப்பதற்கு, கட்டுப்படுத்துவதற்கு, கடுமையான பொறுப்பு அல்லது காப்புறுதி நிபந்தனைகளை விதிப்பதற்கு, முன்னெச்சரிக்கைக் கொள்கை, மாசுபடுத்துவோர் ஈடுசெய்தல் கொள்கை என்பவற்றைப் பயன்படுத்த முடியும்.
சூழல் தாக்க மதிப்பாய்வு சில சமயங்களில் சர்ச்சைக்கு உரியதாக அமைவதுண்டு. சமூகத் தாக்கங்கள் தொடர்பான பகுப்பாய்வு, சமூகத் தாக்க மதிப்பாய்வு மூலமும், வணிகத்துறைத் தாக்கங்கள் தொடர்பான பகுப்பாய்வு, சூழ்நிலைப் பகுப்பாய்வு மூலமும், வடிவமைப்புத் தாக்கங்கள் தொடர்பான மதிப்பாய்வு சூழ்நிலைக் கோட்பாட்டின் மூலமும் செய்யப்படுகின்றன.
பகுப்பு:பேண்தகுவியல்
சேதுபாவாசத்திரம்
சேதுபாவாசத்திரம் (ஆங்கிலம்: Sethubavachatram), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள பேராவூரணி வட்டத்தில் இருக்கும் சேதுபாவாசத்திரம் ஊராட்சி ஒன்றியத்தின் வட்டார வளர்ச்சி அலுவலகம் இங்கு இயங்குகிறது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 1,760 மக்கள் இங்கு வசிக்கின்றார்கள். இவர்களில் 862 ஆண்கள், 898 பெண்கள் ஆவார்கள்.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள் பகுப்பு:தஞ்சாவூர் மாவட்டம்
தெய்வசெயல்புரம் சாஸ்தா அரசுடையார் கோயில்
தெய்வசெயல்புரம் சாஸ்தா அரசுடையார் கோயில் தமிழ்நாட்டில் தூத்துக்குடி மாவட்டம், தெய்வசெயல்புரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாஸ்தாஅரசுடையார் சன்னதி உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சசிகலா அண்ணாசாகேப் ஜொல்லே
சசிகலா அண்ணாசாகேப் ஜொல்லே (Shashikala Annasaheb Jolle)(பிறப்பு 20 நவம்பர் 1969, நீ ஷஷிகலா ஹராதாரே), என்பவர் இந்தியச் சமூக சேவகரும் கருநாடக அரசியல்வாதியும் ஆவார். இவர் 20 ஆகத்து 2019 அன்று பி. எஸ். எடியூரப்பா தலைமையிலான பாஜக அரசாங்கத்தில் அமைச்சராகப் பதவியேற்றார். நிப்பானி தொகுதியின் சட்டமன்ற உறுப்பினரான இவர் பாரதிய ஜனதா கட்சியின் தலைவர் ஆவார்.
சசிகலா 2013 கர்நாடக சட்டமன்றத் தேர்தலில் நிப்பானி சட்டமன்றத் தொகுதியிலிருந்து 81,860 வாக்குகள் பெற்று 14வது கருநாடக சட்டப்பேரவைக்கு உறுப்பினராகத் தேர்ந்தெடுக்கப்பட்டார்.
இவர் மீண்டும் 2018 கர்நாடக சட்டமன்றத் தேர்தலில் 87,006 வாக்குகள் பெற்று நிப்பானியிலிருந்து மீண்டும் தேர்ந்தெடுக்கப்பட்டார். 20 ஆகத்து 2019 அன்று பி. எஸ். எடியூரப்பா தலைமையிலான பாஜக அரசாங்கத்தில் அமைச்சராகப் பதவியேற்றார். இந்தியத் தேசிய காங்கிரசு கட்சியின் காகா சாவ் பாட்டீலையும், பகுஜன் சமாஜ் கட்சியின் ஈஸ்வர் காமத்தையும் சசிகலா இத் தேர்தலில் தோற்கடித்தார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:பெளகாவி மாவட்ட நபர்கள் பகுப்பு:வாழும் நபர்கள் பகுப்பு:1969 பிறப்புகள்
பிசாசு (இதழ்)
பிசாசு இந்தியா தமிழ்நாடு திருச்சியிலிருந்து 1972ம் ஆண்டில் மாதம் இருமுறை வெளிவந்த ஒரு இதழாகும். இதன் விலை 25 காசு.
ஆசிரியர்
இவர் 'கரு தமிழழகன்' என்ற பெயரால் தன்னை இனங்காட்டியுள்ளார்.
உள்ளடக்கம்
தமிழ் முஸ்லிம் ஒருவரால் நடத்தப்பட்ட இவ்விதழ் மூடநம்பிக்கைகளை களையக்கூடிய வகையில் ஆக்கங்களைக் கொண்டிருந்தன. பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
கோட்டூரு தனதிப்பலு
கோட்டூரு தனதிப்பலு (Kotturu Dhanadibbalu), இப்பௌத்த குடைவரையை உள்ளூர் மக்கள் பாண்டவர் குகை  எனக் கூறுகின்றனர். இப்பௌத்தக் குடைவரை, ஆந்திரப் பிரதேச மாநிலத்தில் விசாகப்பட்டினம் மாவட்டத்தில் உள்ள கோட்டூரு கிராமத்தில் உள்ளது.
வரலாறு
சாரதா ஆற்றின் கரையில் அமைந்த கோட்டூரு தனதிப்பலு, கிமு முதல் நூற்றாண்டு முதல் கிபி இரண்டாம் முடிய உள்ள காலத்திய பௌத்த தூபியும், பிக்குகள் தங்கி தியானம் செய்துவதற்கான குடைவரைகளும் உள்ளது. இப்பௌத்த தலத்தை உள்ளூர் மக்கள் தனதிப்பலு என்று அழைக்கின்றனர். '''"
மேற்கோள்கள்
பகுப்பு:விசாகப்பட்டினம் மாவட்டம் பகுப்பு:பௌத்த யாத்திரைத் தலங்கள் பகுப்பு:ஆந்திரப் பிரதேசத்தில் உள்ள தொல்லியல் தளங்கள் பகுப்பு:ஆந்திர ஊர்களும் நகரங்களும் பகுப்பு:இந்தியத் தொல்லியற்களங்கள் பகுப்பு:ஆந்திரப் பிரதேசத்தில் உள்ள தொல்லியல் தளங்கள்
தாய்மொழியாக்கம்
தாய்மொழியாக்கம் என்பது ஒரு மொழி அதைத் தாய்மொழியாகப் பேசுவோரைப் பெறும் வழிமுறையைக் குறிக்கின்றது. பெரியவர்களால் இரண்டாவது மொழியாகப் பேசப்படும் ஒரு மொழி அவர்களின் பிள்ளைகளுக்குத் தாய்மொழி ஆகும்போது இது நடைபெறுகின்றது. தாய்மொழியாக்கம், மொழியியலாளர்களுக்கும், கிரியோல் மொழிகள் தொடர்பான ஆய்வாளருக்கும் ஆர்வத்துக்கு உரிய ஒரு விடயம் ஆகும். குறிப்பாக இரண்டாவது மொழி ஒரு பிட்யினாக இருப்பின் அது சிறப்புக் கவனம் பெறுகிறது.
பகுப்பு:மொழியியல்
ஸ்ரீ லட்சுமி நரசிம்ம சுவாமி கோயில்
thumb|நரசிம்ம பெருமாள் கோயில் லட்சுமி நரசிம்ம சுவாமி கோயில் என்பது தமிழ்நாட்டின், கிருட்டிணகிரி மாவட்டம், காவேரிபட்டணம் ஊராட்சி ஒன்றியம் காவேரிபபட்டணத்தில் இருந்து பாலக்கோடு செல்லும் வழியில் கதிரிபுரம் என்ற கிராமத்தில் அமைந்துள்ளது. இக்கோயில் கிருட்டிண தேவராயர் காலத்தில் கட்டப்பட்ட கோயில். இது மலை அடிவாரத்தில் மிகவும் அழகாக அமைந்துள்ளது. இங்கு கிருட்டிண தேவராயர் காலத்து கல்வெட்டுக்கள் பல உள்ளது. இங்கு புரட்டாசி மாதத்தில் சிறப்பு வழிபாடுகள் நடைபெறுகின்றன. இக்கோயிலை வழிப்பட பல மாநிலத்தில் இருந்து வந்து வழிப்பட்டு செல்கின்றனர்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள்
மேக்காய் லாகசு
மேக்காய் லாகசு (Mackay Lacus ) என்பது சனி கோளின் மிகப்பெரிய துணைக்கோளான டைட்டன் நிலவில் காணப்படும் எண்ணற்ற ஐதரோகார்பன் ஏரிகளில் இதுவும் ஒரு ஏரியாகும். 78.32° வ மற்றும் 97.53° மே என்ற அடையாள ஆள்கூறுகளில் தோராயமாக 180 கிலோமீட்டர் நீளம் கொண்டதாக டைடனின் வடதுருவத்தில் இந்த ஏரி காணப்படுகிறது நீர்ம ஐதரோகார்பன்களான திரவ ஈத்தேனும் மீத்தேனும் சேர்ந்து இந்த ஏரியை உருவாக்கியுள்ளன. கேசின் விண்வெளி ஆய்வு விண்கலம் இந்த ஏரியைக் கண்டுபிடித்தது. பூமியில் உள்ள மேற்கு           ஆசுத்திரேலியாவின்  மேக்காய் ஏரியின் நினைவாக டைட்டனின் இந்த ஏரிக்கு மேக்காய் லாகசு என்று பெயரிடப்பட்டது.
மேற்கோள்கள்
பகுப்பு:டைட்டன் துணைக்கோளின் ஏரிகள்
குளக் கொக்கு
இந்த குளம் ஹெரான்கள் குட்டையான கழுத்து, குட்டையான தடிமனான அலகு, பொதுவாகக் குஞ்சம் அல்லது பழுப்பு நிற முதுகுடன், வண்ண அல்லது கோடுடைய முன் கழுத்து மற்றும் மார்பகத்துடன் கூடியது. கோடையில், முதிர்ச்சியடைந்த கொக்கிற்கு நீண்ட கழுத்து இறகுகள் காணப்படலாம். வெள்ளை இறகுகள் காரணமாக ஆர்டியோலா ஹெரான்கள் பறக்கும் போது மிகவும் வெண்மையாக இருக்கும்.
இவற்றின் இனப்பெருக்கம் செய்யுமிடங்களாக சதுப்புநிலங்கள் உள்ளன. இங்கு இவை சிறிய குழுவாகக் கூடு கட்டுகின்றன. பெரும்பாலும் மற்ற அலைந்து திரியும் பறவைகளுடன், பொதுவாக மரங்கள் அல்லது புதர்களில் உள்ள குச்சிகளின் தளங்களில் இவை அமைக்கப்படுகின்றன. இரண்டு முதல் ஐந்து முட்டைகள் வரை இடுகின்றன.
இந்த ஹெரான்கள் பூச்சிகள், மீன்கள் மற்றும் நீர்நில வாழ்வனவற்றை உண்கின்றன. இவை பெரும்பாலும் சிறிய குளங்களில் காணப்படுகின்றன. இவை குளங்களில் காணப்படுவதால் பெரும்பாலான சிற்றினங்கள் பொதுப்பெயரில் குளம் என்ற சொல் இடம்பெற்றுள்ளது.
மேற்கோள்கள்
பகுப்பு:பறவைப் பேரினங்கள்
சோமம்பட்டி ஈஸ்வர மூர்த்தி கோயில்
சோமம்பட்டி ஈஸ்வர மூர்த்தி கோயில் தமிழ்நாட்டில் சேலம் மாவட்டம், சோமம்பட்டி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஈஸ்வர மூர்த்தி சன்னதியும், விநாயகர், நந்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:சேலம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
துடுப்பாட்ட உலகக்கிண்ண விருதுகள்
முதன்மையான துடுப்பாட்ட உலகக்கிண்ண விருதுகள் "உலகக்கிண்ண நாயகன்" (Man of the Tournament) மற்றும் இறுதி ஆட்டத்தில் "ஆட்ட நாயகன்" (Man of the Match) ஆகும்.
சான்றுகள்
விருதுகள்
உள்வட்டப்புள்ளியுரு
உள்வட்டப்புள்ளியுரு (hypocycloid) என்பது ஒரு சிறிய வட்டமானது அதைவிடப் பெரியதொரு நிலையான வட்டத்துக்குள் அதனைத் தொட்டவாறே நழுவாமல் உருளும் போது, உருளும் வட்டத்தின் மீது அமைந்த ஒரு புள்ளியின் பாதையை வரையக் கிடைக்கும் வளைவரை ஆகும். இது ஒரு வகைச் சில்லுரு ஆகும். வட்டப்புள்ளியுருவிற்கும் உள்வட்டப்புள்ளியுருவிற்கும் உள்ள வேறுபாடு உருளும் வட்டம் எதன் மீது உருளுகிறது என்பதில் உள்ளது. வட்டப்புள்ளியுருவில் உருளும் வட்டம் ஒரு நிலையான கோட்டின் மீதும் உள்வட்டப்புள்ளியுருவில் உருளும் வட்டம் ஒரு நிலையான வட்டத்துக்குள்ளும் உருள்கின்றன.
உருளும் வட்டமானது நிலையான வட்டத்திற்கு வெளியே உருளும்போது உருளும் வட்டத்தின் மீது அமைந்த ஒரு புள்ளியின் பாதையை வரையக் கிடைக்கும் வளைவரை வெளிவட்டப்புள்ளியுரு ஆகும்.
பண்புகள்
உருளும் சிறுவட்டத்தின் ஆரம் r, வட்டத்தின் ஆரம் R = kr எனில் உள்வட்டப்புள்ளியுருவின் துணையலகுச் சமன்பாடுகள்:
வெளி இணைப்புகள்
பகுப்பு:வளைவரைகள்
Zykloide Cycloïde
நீராழமானி
300px|thumb|வலது|நீராழமானி மற்றும் மூழ்காளர் திசைக்காட்டி நீராழமானி அல்லது நீராழக்கருவி  (bathometer) என்பது நீரின் ஆழத்தைக் கண்டறியும் ஒரு கருவி ஆகும். முன்னர் இக்கருவியே கடலியல் ஆய்வுகளுக்காக முக்கியமாக பயன்படுத்தப்பட்டது. ஆனால் தற்பொழுது இதன் பயன்பாடு அரிதாகவே உள்ளது.
வரலாறு
குளியல் அளவீட்டு கருவிக்கான தொடக்க நிலை யோசனையானது லியோன் பாட்டிஸ்டா ஆல்பர்டி (1404-1472) என்பவரால் உருவாகியது. இதன்படி, ஒரு கொக்கி மூலம் சில நிலையான பளுக்கள் இணைக்கப்பட்ட ஒரு உட்குழிவான கோளத்தை மூழ்க வைப்பதை அடிப்படையாகக் கொண்டிருந்தது. கோளப்பகுதி அடிமட்டத்தை அடைந்ததும், அது நிலைப்பாட்டிலிருந்து பிரிந்து மீண்டும் மேலெழுந்தது. ஆழமானது அக்கோளம் மேற்பரப்புக்கு வந்து சேர எடுத்துக் கொள்ளும் நேரத்தினடிப்படையில் தீர்மானிக்கப்பட்டது. ஜேக்கப் பெர்க்கின்சு (1766–1849) என்பவர் நீராழமானியை நீரின் அழுத்தும் திறனை அடிப்படையாகக் கொண்டு முன்மொழிந்தார். இந்தக் கருவியில் ஒரு குறிப்பிட்ட கன அளவுள்ள உருளைக்குள் அடைக்கப்பட்ட நீரை அழுத்தும் உந்து தண்டின் இயக்கமானது உருளைக்கு வெளிப்புறமுள்ள நீரின் அழுத்தத்தைச் சார்ந்துள்ளது, தொடர்ச்சியாக அந்த அழுத்தமானது நீரின் ஆழத்தைச் சார்ந்ததாக உள்ளது. உந்து தண்டு இயங்கிய தொலைவானது அது வெளியே வரும் போது அளந்தறியப்படுகிறது.
புவேர்ட்டோ பிரின்செசா
இது பிலிப்பீன்சிலேயே குறைந்த மக்கள் தொகை கொண்ட நகரமாகும். நிலப்பரப்பைப் பொறுத்தவரை, டவாவோ நகரத்திற்குப் பிறகு புவியியல் ரீதியாக இரண்டாவது பெரிய நகரம் 2,381.02 சதுர கிலோமீட்டர் (919.32 சதுர மைல்) பரப்பளவு கொண்டது. புவேர்ட்டோ பிரின்செசா என்பது பிலிப்பீன்சின் மேற்கு இராணுவத்தின் தலைமையகமாகும்.
சொற்பிறப்பியல்
புவேர்ட்டோ பிரின்செசா என்ற பெயர் பல தோற்றங்களைக் கொண்டுள்ளது. ஆண்டின் சில இரவுகளில் அந்த இடத்தில் சுற்றித் திரிந்த இளவரசி போன்ற கன்னிப்பெண்ணுக்கு உள்ளூர் மக்களால் இது கூறப்பட்டதாகக் கூறப்படுகிறது, அதே நேரத்தில் மற்ற கணக்குகள் அதன் புவியியல் நன்மையை ஒரு துறைமுகமாகக் கூறின. இது சுற்றியுள்ள மலைகள் காரணமாக இயற்கையாகவே பாதுகாக்கப்பட்ட பகுதியாகும். மேலும் இது கப்பலின் எந்த அளவிற்கும் இடமளிக்கக்கூடிய ஆழத்தால் வகைப்படுத்தப்படுகிறது.
வரலாற்று ரீதியாக, எசுப்பானியாவின் இரண்டாம் இசபெல்லாவிற்கும், அவரது கணவர் பிரான்சிஸ், காடிஸ் பிரபுவிற்கும் பிறந்த இளவரசிகளில் ஒருவரான இளவரசி அசுன்சியான் நினைவாக இந்த இடத்திற்கு முதலில் அசுன்சியான் துறைமுகம் என்று பெயரிடப்பட்டது. இளவரசி ஒரு அகால மரணத்தை சந்தித்தபோது, இராணி நகரத்தின் பெயரை புவேர்ட்டோ டி லா பிரின்செசா என்று மாற்றினார். இறுதியில், பெயர் புவேர்ட்டோ பிரின்செசா என்று சுருக்கப்பட்டது.
காலநிலை
நகரம் வெப்பமண்டல ஈரமான மற்றும் வறண்ட காலநிலையைக் கொண்டுள்ளது ( கோப்பன் காலநிலை வகைப்பாடு). இங்கு பொதுவாக மே முதல் திசம்பர் வரை ஈரமாக இருக்கும். சனவரி முதல் ஏப்ரல் வரை மிகக் குறைந்த மழையுடன் இருக்கும். சராசரி வெப்பநிலை 27.43 ° C (81.37 ° F), ஆண்டு சராசரி மழை ஆண்டுக்கு 1,563.8 மில்லிமீட்டர் (61.57 அங்குலம்) ஆகும். இங்கு ஆண்டு முழுவதும் சூடாகவும் ஈரப்பதமாகவும் இருக்கும்.
புள்ளிவிவரங்கள்
2015 மக்கள் தொகை கணக்கெடுப்பில், புவேர்ட்டோ பிரின்செசாவின் மக்கள் தொகை 255,116 பேர் என்ற அளவில் இருந்தது. ஒரு சதுர கிலோமீட்டருக்கு 110 மக்கள் அல்லது ஒரு சதுர மைலுக்கு 280 மக்கள் அடர்த்தி கொண்டது.
பிற பிலிப்பைன்ஸ் மாகாணங்களிலிருந்தும், பிற நாடுகளிலுமிருந்து குடியேறியவர்களால் இந்நகரம் பல்வேறு கலாச்சாரங்களை உருவாகியுள்ளது. அசல் குடியிருப்பாளர்களில் நாட்டுப்புறக் கதைகள் மற்றும் மரபுகளின் வளமான மரபுகளைக் கொண்ட குயோனான்கள் உள்ளனர். பழங்குடி குழுக்களாவன தாக்பன்வாக்கள், பலவான்கள், மோல்பாக்கள், படாக்குகள் ஆகியோர் அடங்கும், ஒவ்வொரு குழுவும் அதன் தனித்துவமான கலாச்சாரம் மற்றும் நம்பிக்கைகள் கொண்ட அமைப்பாக திகழ்கிறது.
பொருளாதாரம்
thumb| [[புவேர்ட்டோ பிரின்செசா நிலத்தடி ஆறு தேசியப் பூங்கா|புவேர்ட்டோ பிரின்செசா நிலத்தடி ஆற்றின் உட்புறம்]] இந்த நகரம் "பிலிப்பீன்சின் சுற்றுச்சூழல் சுற்றுலா மையம்" என்று அழைக்கப்படுகிறது. சமீபத்திய ஆண்டுகளில், நகரத்திற்கான வர்த்தகம் மற்றும் வணிகங்களை கொண்டு வரும் சுற்றுலாப் பயணிகளின் எண்ணிக்கையில் நகரம் அதிகரித்துள்ளது. 1990 களில் இருந்து நகரத்தில் அதிகரித்து வரும் வெளிநாட்டு மற்றும் உள்ளூர் சுற்றுலாப் பயணிகளைப் பூர்த்தி செய்வதற்காக அடிப்படை முதல் ஐந்து நட்சத்திர ஆடம்பர வசதிகள் வரையிலான பல விடுதிகள் உருவாக்கப்பட்டுள்ளன. ராபின்சன் பிளேஸ் பலவன், என்.சி.சி.சி மால் பலாவன், யூனிடோப் மால் புவேர்ட்டோ பிரின்செசா மற்றும் சமீபத்தில் திறக்கப்பட்ட எஸ்.எம். சிட்டி புவேர்ட்டோ பிரின்செசா உள்ளிட்ட பல உணவகங்கள், பார்கள் மற்றும் வணிக வளாகங்களும் உள்ளன.
இங்கு வரும் சில சுற்றுலாப் பயணிகள் நகரத்திலிருந்து 50 கி.மீ வடக்கே அமைந்துள்ள புதிய ஏழு அதிசயங்களில் ஒன்றான புவேர்ட்டோ பிரின்செசா நிலத்தடி தேசியப் பூங்கவிற்கு வருகை தருகின்றனர். துபடாஹா பாறைகளை ஆராய்வதற்கும் இந்த நகரம் பெயர் பெற்றது.
வெளி இணைப்புகள்
பகுப்பு:Coordinates on Wikidata பகுப்பு:உலகப் பாரம்பரியக் களங்கள் பகுப்பு:பிலிப்பீன்சின் புவியியல்
பிரேடல் ரயில் நிலையம்
பிரேடல் ரயில் நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின் மத்திய பகுதியில் பிரேடல் நகரில் அங்குள்ள மக்களுக்கு செவைசெய்கிறது. வடக்கு தெற்கு வழித்தடத்தில் இது	பதினெட்டாம் ரயில் நிலையமாகும்.இது பீஷான் ரயில் நிலையம் மற்றும் தோ பாயோ ரயில் நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த ரயில் நிலையத்தில் ஒன்றில் ஜூரோங் கிழக்கு ரயில் நிலையம் நோக்கியும் மற்றொன்றில் மரீனா பே நோக்கியும் ரயில்கள் பயணிக்கின்றன.
ஒலிக் குறிகை செயலாக்கம்
ஒலிக் குறிகை செயலாக்கம் (Audio signal processing) என்பது ஒலி விளைவுகளினால் அல்லது விளைவு அமைப்பினால் ஒலிக் குறிகை அல்லது ஒலி சத்தத்தை திட்டமிட்டு மாற்றுவதாகும். இதனை ஒலி செயலாக்கம் என்றும் அழைப்பர். ஒரு ஒலிக் குறிகையானது மின்னணுவாக இலக்கமுறையிலும், ஒப்புமையாகவும் இருக்கும், அதேபோன்றே குறிகை செயலாக்கம் இரண்டிலுமே இடம்பெறும். ஒப்புமை செயலாக்கி அதன் மின்சார குறிகைகளை செயலாக்கம் செய்யும்; இலக்கமுறை செயலாக்கி அந்தக் குறிகைகளின் இலக்கமுறை குறிப்புகளைக் கொண்டு செயலாக்கம் செய்யும்.
வரலாறு
ஒலிக் குறிகைகள் அமுக்கமும், நொய்மையாக்கமும் கொண்டு காற்றில் செல்லக்கூடிய ஒரு ஒலி அலை, நெட்டலை ஆகும். இவைகளை பெல்களிலும், டெசிபெல்களிலும் அளக்கப்படும். ஒலிக்கடத்தலில் நிறையச் சிக்கல்கள் வருவதினால் வானொலி பரப்பலுக்கு ஒலி செயலாக்கம் மிக அவசியமான ஒன்றாகிறது.
மேற்கோள்கள்
பகுப்பு:குறிகைச் செயலாக்கம் பகுப்பு:மின்னணுவியல் பகுப்பு:ஒலியியல்
உரோமுலசு
thumb|உரோமுலசும், அவருடன் இரட்டைக் குழந்தையாகப் பிறந்த சகோதரர் இரீமசும். 15ஆம் நூற்றாண்டுச் சித்தரிப்பு.
உரோமுலசு என்பவர் உரோமை நிறுவியவராகத் தொன்மவியலில் குறிப்பிடப்பட்டுள்ளவரும், அதன் முதல் மன்னனும் ஆவார். உரோமின் பழைய சட்ட, அரசியல், சமய மற்றும் சமூக அமைப்புகள் பலவற்றை நிறுவியவராக உரோமுலசுவையும், அவரது சமகாலத்தவர்களையும் பல்வேறு பாரம்பரியங்கள் குறிப்பிடுகின்றன. இந்த பாரம்பரியங்களில் பெரும்பாலானவை நாட்டார் வழக்காற்றியலின் அம்சங்களை உள்ளடக்கியிருந்தாலும், இந்த தொன்மவியல் உரோமுலசுக்குக் கீழ் ஒரு வரலாற்று நபர் எந்த அளவுக்கு இருந்துள்ளார் என்பதைப் பற்றித் தெளிவாகத் தெரியவில்லை. இவருடன் தொடர்புடைய நிகழ்வுகளும், அமைப்புகளும் உரோமின் தொடக்கம் மற்றும் கலாச்சாரப் பாரம்பரியங்களைச் சுற்றியுள்ள தொன்மவியலின் மையப் பகுதிகளாக உள்ளன.
மேற்கோள்கள்
பகுப்பு:இத்தாலி பகுப்பு:உரோமின் மன்னர்கள்
மேரி ஸ்பியர்
மேரி ஸ்பியர் (Mary Spear, பிறப்பு: செப்டம்பர் 11 1913, இறப்பு: ஏப்ரல் 10 2006),      இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் நான்கு தேர்வுத் துடுப்பாட்டப் போட்டிகளில்  கலந்து கொண்டுள்ளார். 1934 - 1935 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு: 1913 பிறப்புகள் பகுப்பு: 2006 இறப்புகள்
செப்டம்பர் 30
வெளி இணைப்புகள்
பகுப்பு:செப்டம்பர் பகுப்பு:ஆண்டின் நாட்கள்
அல்வர் மாவட்டம்
அல்வார் மாவட்டம் (ஆங்கிலம்: Alwar District) வட இந்தியாவின் ராஜஸ்தான் மாநிலத்தில் உள்ள மாவட்டங்களுள் ஒன்று ஆகும். இம்மாவட்டத்தின் தலைநகர் அல்வார் நகரம் ஆகும். இம்மாவட்டமானது மொத்தம் 8,380 சதுர கிலோமீட்டர்கள் பரப்பளவு கொண்டது. இம்மாவட்டதின் எல்லைகளாக ரேவாரி மாவட்டம், பரத்பூர் மாவட்டம், மேவாத் மாவட்டம், தௌசா மாவட்டம் மற்றும் ஜெய்ப்பூர் மாவட்டம் ஆகியவை அமைந்துள்ளது. 2011 ஆம் ஆண்டின் மக்கள் தொகைக் கணக்கெடுப்பின் படி இம்மாவட்டம் ராஜஸ்தானின் மூன்றாவது அதிக மக்கள் தொகை கொண்ட மாவட்டமாக விளங்குகிறது.
நிர்வாகம்
அல்வர் மாவட்டத்தில் அல்வார், பன்பூர், பெஹ்ரர், கோவிந்த்கர், கதுமார், கிஷன்கர் பாஸ், கோட்காசிம், லக்ஷ்மங்கர், முண்டவர், ராஜ்கர், ராம்கர், தனகாசி, திஜாரா, நீம்ரானா, ரெனி, மலகேரா ஆகிய 16 தெஹ்சில் பிரிவுகள் காணப்படுகின்றன.
தொழிற்துறைகள்
இந்தமாவட்டத்தின் அல்வார், பிவாடி, நீம்ரானா, பெஹ்ரர், ஷாஜகான்பூர் போன்ற தொழிற்துறை வளாகங்களில் ஜி.எஸ். ஃபார்ம்பூட்டர், அசோக் லேலண்ட், பெப்சி, பாரிவேர், கஜாரியா செராமிக்ஸ் மற்றும் ஹோண்டா மோட்டார்ஸ் போன்ற நிறுவனங்கள் உற்பத்தி ஆலைகளைக் கொண்டுள்ளன.
விவசாயம்
ராஜஸ்தானில் விவசாய உற்பத்தியில் அல்வர் மாவட்டத்திற்கு முக்கிய இடம் உண்டு. மாவட்டத்தின் மொத்த புவியியல் பரப்பளவு 7,83,281 ஹெக்டேயர் ஆகும். இது மாநிலத்தின் 2.5 சதவீதமாகும். 2010–2011 ஆம் ஆண்டில் நிகர சாகுபடி பகுதி 5,07,171 ஹெக்டேயர் ஆகும். அதில் 4,51,546 பரப்பளவில் (சுமார் 83%) பாசன வசதி உண்டு. மீதமுள்ள 82,903 (17% வீதம்) நீர்ப்பாசனம் செய்யப்படவில்லை. இரட்டை பயிர் செய்கை பரப்பளவு 252 ஹெக்டேயர் ஆகும். காரீப் பருவத்தில் பஜ்ராவில் மக்காச் சோளம், ஜோவர், காரிஃப் பருப்பு வகைகள், அர்ஹர், எள், பருத்தி, குவார் போன்றவை சுமார் 3,29,088 ஹெக்டேயரில் (42%) விதைக்கப்படுகின்றன. மேலும் ரபி பருவத்தில் கோதுமை, பார்லி, கிராம், கடுகு, தரமிரா, ராபி பருப்பு வகைகள் சுமார் 4,52,527 ஹெக்டேயரில்  (58%) பயிரிடப்படுகின்றது. நீர்ப்பாசனத்தின் முக்கிய ஆதாரம் கிணறுகள் மற்றும் குழாய் கிணறுகள் ஆகும். பத்து ஆண்டுகளில் சராசரி மழைவீழ்ச்சி 724 மி.மீ ஆகும். மாவட்டத்தின் மழைப்பொழிவு சீரற்றது. சீரற்ற மழைவீழ்ச்சியின் காரணமாக விவசாய உற்பத்தியும், பயிர் முறைகளும் பாதிக்கப்படுகின்றன. இதனால், மாவட்டத்தின் விவசாயம் மழைப் பரவலைப் பொறுத்தது. 2016 ஆம் ஆண்டு செப்டம்பர் முதல் சராசரி மழை வீழ்ச்சி 217 மி.மீ ஆகும்.
பிரபலமான இடங்கள்
thumb|அல்வர் கோட்டை thumb|நீல்காந்த் கோயில் அல்வர் மாவட்டத்தில் ஆரவலி மலையில் அமைந்துள்ள பாலா கில்லா (அல்வர் கோட்டை) ராஜஸ்தானில் உள்ள சிறந்த கோட்டைகளில் ஒன்றாகும். இந்த கோட்டை எந்தவொரு மன்னராலும் கைப்பற்றப்படவில்லை என்று கூறப்படுகிறது. அதன் பின்னால் நிகும்ப் மஹால் உள்ளது. நகரத்தில் பல சிறிய அரண்மனைகள் மற்றும் ஓவியங்கள், கவசங்கள் மற்றும் பழைய ஆயுதங்களின் தொகுப்புடன் ஒரு பழைய அருங்காட்சியகம் உள்ளன. ஆறு முதல் ஒன்பதாம் நூற்றாண்டு வரை கட்டப்பட்ட சிவபெருமானுக்கு அர்ப்பணிக்கப்பட்ட பழமையான நீல்காந்த் கோயில் அமைந்துள்ளது.